23.2.2013 Euroopan unionin virallinen lehti L 51/1 (Muut kuin lainsäätämisjärjestyksessä hyväksyttävät säädökset) KANSAINVÄLISET SOPIMUKSET NEUVOSTON PÄÄTÖS, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (ETA:n kannalta merkityksellinen teksti) (2013/103/EU) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopi- muksen ja erityisesti sen 91 artiklan yhdessä 218 artiklan 5 kohdan ja 6 kohdan a alakohdan v alakohdan kanssa, ottaa huomioon Euroopan komission ehdotuksen, ottaa huomioon Euroopan parlamentin hyväksynnän, sekä katsoo seuraavaa: (1) — Rautateiden yhteentoimivuuden kehittäminen sekä unio- nin sisällä että unionin ja sen naapurimaiden välillä on keskeisiä tekijöitä yhteisessä liikennepolitiikassa, jolla py- ritään erityisesti parantamaan eri liikennemuotojen välistä tasapainoa. (2) — Unionilla on yksinomainen tai jäsenvaltioidensa kanssa jaettu toimivalta niillä aloilla, jotka kuuluvat 9 päivänä toukokuuta 1980 tehdyn kansainvälisiä rautatiekuljetuk- sia koskevan yleissopimuksen (COTIF), sellaisena kuin se on muutettuna 3 päivänä kesäkuuta 1999 tehdyllä Vil- nan pöytäkirjalla, jäljempänä 'yleissopimus', soveltamis- alaan. (3) — Unionin liittyminen yleissopimukseen toimivaltansa käyt- tämiseksi on sallittu yleissopimuksen 38 artiklan nojalla. (4) — Komissio on neuvotellut unionin puolesta Valtioiden vä- lisen kansainvälisten rautatiekuljetusten järjestön, jäljem- pänä 'OTIF, kanssa sopimuksen unionin liittymisestä yleissopimukseen, jäljempänä 'sopimus. (5) — Sopimus olisi hyväksyttävä, ON HYVÄKSYNYT TÄMÄN PÄÄTÖKSEN: 1 artikla Hyväksytään unionin puolesta Euroopan unionin liittymistä 9 päivänä toukokuuta 1980 tehtyyn kansainvälisiä rautatiekul- jetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöy- täkirjalla, koskeva Euroopan unionin ja Valtioiden välisen kan- sainvälisten rautatiekuljetusten järjestön välinen sopimus, jäljem- pänä 'sopimus'. Sopimuksen teksti liitetään tähän päätökseen. 2 artikla Sopimuksen allekirjoittaessaan unioni antaa toimivaltansa käyt- töä koskevan tämän päätöksen liitteessä I olevan julistuksen ja unioni antaa tämän päätöksen liitteessä II olevan sopimuksen 2 artiklaa koskevan julistuksen. 3 artikla Neuvoston puheenjohtaja valtuutetaan nimeämään yksi tai use- ampi henkilö, jolla on oikeus allekirjoittaa sopimus unionia sitovasti sekä antaa 2 artiklassa tarkoitetut julistukset. 4 artikla Komissio edustaa unionia OTIFin kokouksissa. 5 artikla OTIFin kokousten valmistelua, kokouspuheenvuoroja ja äänes- tystä koskevat sisäiset järjestelyt vahvistetaan tämän päätöksen liitteessä III.